Diari Oficial de la Generalitat Valenciana


Sumari del DOGV 4204, del 06-03-2002 (2002/1839)

RESOLUCIÓ d'11 de gener de 2002, del conseller d'Obres Públiques, Urbanisme i Transports, per la qual s'aprova definitivament la modificació puntual núm. 4 de les Normes Subsidiàries de Villafranca del Cid relativa a la redistribució de la zona dotacional i de zones verdes, redefinició del vial confrontant i redimensió dels vials adjacents a l'església de Sant Roc.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4204

Data del DOGV
:   06-03-2002

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2002/1839


Data del document
:   11-01-2002

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

Descriptors 

:   * Vilafranca
    * pla d'urbanisme

RESOLUCIÓ d'11 de gener de 2002, del conseller d'Obres Públiques, Urbanisme i Transports, per la qual s'aprova definitivament la modificació puntual núm. 4 de les Normes Subsidiàries de Villafranca del Cid relativa a la redistribució de la zona dotacional i de zones verdes, redefinició del vial confrontant i redimensió dels vials adjacents a l'església de Sant Roc. [2002/1839]
  
Vist l'expedient relatiu a la modificació puntual núm. 4 de les Normes Subsidiàries del municipi de Villafranca del Cid (Castelló), consistent en la redistribució de la zona dotacional i de zones verdes, redefinició del vial confrontant i redimensió de tres vials, i de conformitat amb els següents,
  
Antecedents de fet
  
Primer
  
Amb data 24 de maig de 2001, el ple de l'Ajuntament de Villafranca del Cid, va acordar aprovar inicialment la modificació puntual núm. 4 de les Normes Subsidiàries d'aquest municipi i sotmetre-la a informació pública, la qual cosa es va produir mitjançant edictes publicats en el periòdic Mediterráneo de data 6 de juny de 2001 i en el Diari Oficial de la Generalitat Valenciana número 4.033, de 2 de juliol de 2001, i s'assenyala que, cas de no existir al·legacions s'entendria aprovat provisionalment. Durant el període d'exposició pública no es va produir cap al·legació.
  
L'expedient complet va tindre entrada en el Registre d'aquesta Conselleria, amb data 13 de setembre de 2001, per a l'aprovació definitiva.
  
Segon
  
La documentació està formada per memòria informativa i justificativa, plans d'informació i plans d'ordenació.
  
Tercer
  
La Comissió Territorial d'Urbanisme de Castelló, en sessió de data 6 de novembre de 2001 va acordar informar favorablement la modificació puntual núm. 4 de les Normes Subsidiàries de Villafranca del Cid relativa a la redistribució de la zona dotacional i de zones verdes, i redefinició del vial confrontant i redimensió dels vials adjacents a l'església de Sant Roc, i elevar proposta d'aprovació definitiva de la modificació núm. 4 de les Normes Subsidiàries de Villafranca del Cid, al conseller d'Obres Públiques, Urbanisme i Transports.
  
Fonaments de dret
  
Primer
  
Respecte a la tramitació de la modificació ha sigut correcta, de conformitat amb l'article 55 en concordança amb el 38 de la Llei 6/1994, de 15 de novembre, Reguladora de l'Activitat Urbanística (LRAU).
  
La documentació està completa, a l'efecte del que disposa l'article 27 de la LRAU.
  
Segon
  
Quant al fons de l'assumpte, la modificació puntual núm. 4 de les Normes Subsidiàries de Villafranca del Cid persegueix una doble finalitat:
  
1r. La redistribució de la zona dotacional i de zones verdes, amb la redefinició del vial confrontant.
  
Amb la modificació es tracta de redefinir el carrer Portell, que coincideix amb el traçat de la carrerada del Mas de la Curra, amb una amplària de 12 metres, de manera que es canvie lleument la direcció i s'evite el revolt. D'altra banda es pretén redistribuir l'espai dotacional del planejament vigent de 1.763 m², i dividir-lo en dues parcel·les, la A1 de 1.080 m² i la A2 de 880 m² i la zona verda núm. 51 de 2.750 m² segons planejament vigent, que ara es divideix en dues una de 1.300 m² entre les dues dotacions i una altra de 1.450 m². Com a conseqüència del reajustament del vial es produeix una reculada de 3 metres i s'evita el xamfrà de l'illa edificable, de manera que queden compensades les superfícies.
  
2n. La redimensió dels tres vials, i variar les dimensions d'aquests, per a adequar-los a la realitat existent i justificada en el futur creixement.
  
Es pretén el reajustament de tres vials situats en la zona de l'església de Sant Roc, de manera que l'amplària actual de 10, 14 i 6 metres es modifica per a ser de 8, 10 i 12 metres respectivament, i es justifiquen els canvis, en aquest àmbit no consolidat, ja que els dos primers vials no tenen continuïtat amb la trama urbana confrontant i l'últim sí que la té.
  
Tercer
  
La modificació planteja canvis respecte a l'ordenació detallada establida en les Normes Subsidiàries. En aquest sentit, l'aspecte de l'ordenació detallada del sòl urbà que es planteja modificar no incideix en l'exercici autonòmic de cap de les comeses enumerades en l'article 40.1 de la LRAU, sinó que es tracta d'un assumpte d'exclusiu interés públic local, en el qual, de conformitat amb l'article 40.2 de la citada Llei, li està vedat a la resolució autonòmica d'aprovació qüestionar la interpretació de tal interés formulada pel municipi des de la pròpia representativitat, per la qual cosa únicament és possible un control de legalitat.
  
Quart
  
Tenint en compte els canvis proposats amb la modificació pretesa no es produeix augment de l'edificabilitat prevista en les NNSS, ni s'ocasiona cap minva en els espais públics previstos, per la qual cosa es dóna compliment al que estableixen els articles 17 de l'Annex del Reglament de Planejament de la Comunitat Valenciana, aprovat pel Decret 201/1998, de 15 de desembre, del Govern Valencià, (RPCV).
  
Cinqué
  
No obstant això, i advertit que es produeix una alteració en la subdivisió de la parcel·la 51 amb qualificació de zona verda, de conformitat amb l'article 55.4 de la LRAU, s'haurà de sol·licitar l'informe del Consell Superior d'Urbanisme. Segons el que estableix la disposició transitòria novena de la LRAU, i en no estar encara constituït el citat Consell, les seues funcions corresponen al conseller d'Obres Públiques, Urbanisme i Transports, amb l'informe previ de la Comissió Territorial d'Urbanisme.
  
Així mateix i encara que l'article 10.8.e de la Llei 10/1994, de 19 de desembre, estableix que és preceptiu el dictamen previ del Consell Jurídic Consultiu en els casos de modificacions l'objecte de les quals siga dur a terme una diferent zonificació de zones verdes, aquest no cal, segons interpretació del Consell, quan l'objecte de la modificació és més ampli i només indirectament, com a conseqüència derivada d'un altre objecte principal, s'altere lleument una zona verda, com és el cas que ens ocupa.
  
Quant al fons de la modificació, pel que fa a les zones verdes, ha de concloure's, que és possible subdividir les parcel·les amb destí dotacional assistencial i amb destí zona verda, sempre amb la limitació de la superfície mínima exigida en compliment de l'article 34 i 35 del RPCV quant a les zones verdes i a les limitacions derivades del desenvolupament de la resta de parcel·les dotacionals en compliment de les legislacions respectives. A més, la modificació planteja canvis que satisfan plenament els criteris de racionalitat, en l'exercici de la potestat de planejament definits en l'article 2 de la LRAU.
  
Sisé
  
El conseller d'Obres Públiques, Urbanisme i Transports és competent per a l'aprovació definitiva del present expedient, en virtut del que disposa l'article 39 de la LRAU en relació amb l'article 6.D del Reglament dels Òrgans Urbanístics de la Generalitat Valenciana, aprovat per Decret 77/1996, de 16 d'abril, del Govern Valencià.
  
Vistos els preceptes legals citats i la resta de concordants en aplicació, i de conformitat amb el que estableix l'acord de la Comissió Territorial d'Urbanisme de Castelló, resolc:
  
1r. Informar favorablement la modificació puntual núm. 4 de les Normes Subsidiàries de Villafranca del Cid.
  
2n. Aprovar definitivament la modificació puntual núm. 4 de les Normes Subsidiàries de Villafranca del Cid relativa a la redistribució de la zona dotacional i de zones verdes, redefinició del vial confrontant i redimensió dels vials adjacents a l'església de Sant Roc.
  
La present resolució es publicarà en el Butlletí Oficial de la Província, sense perjuí de publicar una ressenya en el Diari Oficial de la Generalitat Valenciana, de conformitat amb el que estableix l'article 59 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.
  
Contra la present resolució, que posa fi a la via administrativa, es podrà interposar recurs contenciós administratiu, davant de la Sala Contenciosa del Tribunal Superior de Justícia de la Comunitat Valenciana en el termini de dos mesos, comptadors des de l'endemà de la notificació o publicació d'aquesta, de conformitat amb el que preveu l'article 10 i 46 de la Llei Reguladora de la Jurisdicció Contenciosa Administrativa, de 13 de juliol de 1998. Tot això, sense perjuí que es puga exercitar qualsevol altre recurs que s'estime oportú.